b"\n_START_ARTICLE_\nTractat de Sant Ildefons (1800)\n_START_SECTION_\nContext\n_START_PARAGRAPH_\nLa Revoluci\xc3\xb3 Francesa (1789 - 1799) va acabar amb el cop d'estat del 18 de brumari (9 de novembre de 1799), pel qual Napole\xc3\xb3 Bonaparte va assumir el govern franc\xc3\xa8s, mentre Fran\xc3\xa7a seguia immersa en les guerres contra la Segona Coalici\xc3\xb3, constitu\xc3\xafda per \xc3\x80ustria, Gran Bretanya, Portugal, R\xc3\xbassia i l'Imperi Otom\xc3\xa0, aconseguint Fran\xc3\xa7a nombroses vict\xc3\xb2ries i mantenir el seu nou sistema de govern, a m\xc3\xa9s de crear un gran i potent ex\xc3\xa8rcit molt experimentat arran de totes les batalles._NEWLINE_Carles IV d'Espanya, despr\xc3\xa9s de cedir a Fran\xc3\xa7a en 1795 per la Pau de Basilea per finalitzar la Guerra Gran la seva part de l'illa de Santo Domingo, va reprendre l'alian\xc3\xa7a del tractat de Sant Ildefons de 1796, pel que les dues corones van pactar una alian\xc3\xa7a militar contra tercers pa\xc3\xafsos. Aquesta alian\xc3\xa7a seria el motiu de l'entrada d'Espanya en la guerra contra Gran Bretanya, que portar com a conseq\xc3\xbc\xc3\xa8ncia el Bloqueig de Cadis, la p\xc3\xa8rdua de Trinitat i Menorca, els atacs a Ferrol o l'embargament comercial decretat per Gran Bretanya contra Espanya, el qual va venir a sumar-se a una situaci\xc3\xb3 financera malmesa i cada vegada m\xc3\xa9s deficit\xc3\xa0ria. Davant d'aquesta situaci\xc3\xb3 de guerra amb el Regne de Gran Bretanya, Napole\xc3\xb3 Bonaparte requeria la renovaci\xc3\xb3 de l'alian\xc3\xa7a amb Espanya perqu\xc3\xa8 necessitava flota espanyola per defensar els ports de Brest i Tol\xc3\xb3._NEWLINE_Els ex\xc3\xa8rcits francesos van resultar victoriosos en la campanya de 1800, sobretot en Marengo, H\xc3\xb6chstadt i Hohenlinden, el que va permetre emprendre negociacions amb \xc3\x80ustria que van produir el tractat de Lun\xc3\xa9ville, el 9 de febrer de 1801, entre el Sacre Imperi Rom\xc3\xa0 i Fran\xc3\xa7a. Bonaparte ja havia sotm\xc3\xa8s el nord d'It\xc3\xa0lia, i el rei Carles IV d'Espanya volia salvaguardar els drets dels seus parents de la Casa d'\xc3\x80ustria amb un territori a It\xc3\xa0lia, encara que per aix\xc3\xb2 hagu\xc3\xa9s de sacrificar el territori de Louisiana. Aquest territori, cedit per Fran\xc3\xa7a a Espanya en el tractat de Fontainebleau (1762),  estava en l'inter\xc3\xa8s de Bonaparte i les mateixes autoritats espanyoles estaven interessades en la seva cessi\xc3\xb3 a Fran\xc3\xa7a, en la creen\xc3\xa7a que la fortalesa militar francesa convertiria a Louisiana en un territori entre Espanya i els Estats Units.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nA finals de 1800 el ministre Urquijo seria cessat en el c\xc3\xa0rrec per les seves desavinences amb el clergat. L'alian\xc3\xa7a militar hispano-francesa de 1796 es veuria perllongada pels acords de Madrid i d'Aranjuez de principis de 1801, pels quals els ex\xc3\xa8rcits d'ambd\xc3\xb3s pa\xc3\xafsos pactaven la seva col\xc2\xb7laboraci\xc3\xb3 contra Portugal i Gran Bretanya, respectivament._NEWLINE_El 9 febrer 1801 Fran\xc3\xa7a i el Sacre Imperi Romanogerm\xc3\xa0nic van signar el tractat de Lun\xc3\xa9ville, mitjan\xc3\xa7ant el qual Ferran III, Gran Duc de Toscana, va ser obligat per Napole\xc3\xb3 a abandonar el ducat. El Gran Duc seria posteriorment compensat amb l'Arquebisbat de Salzburg, secularitzat i convertit en l'Electorat de Salzburg, del qual va ser nomenat pr\xc3\xadncep elector. Amb Toscana en poder de la Fran\xc3\xa7a napole\xc3\xb2nica, quedava obert el cam\xc3\xad per a l'aplicaci\xc3\xb3 pr\xc3\xa0ctica de l'intercanvi de territoris."